**คำชี้แจงแบบทดสอบภาษาไทย ชั้นประถมศึกษาปีที่ 4**

1. แบบทดสอบฉบับนี้มี 30 ข้อ คะแนนเต็ม 35 คะแนน ให้เวลาทำแบบทดสอบ 60 นาที

2. แบบทดสอบจะแบ่งเป็น 4 ตอน ดังนี้

**ตอนที่ 1 แบบระบาย 1 คำตอบ** จำนวน 23 ข้อ รวม 23 คะแนน ( ตอบถูกข้อละ 1 คะแนน )

ให้นักเรียนเลือกคำตอบที่ถูกต้องที่สุดเพียงคำตอบเดียว

ตัวอย่าง 0. สำนวนในข้อใดมีความหมายเหมือนกับ “ตำน้ำพริกละลายแม่น้ำ”

1) ขี่ช้างจับตั๊กแตน

2) ถี่ลอดตาช้าง ห่างลอดตาเลน

3) ดูช้างให้ดูหาง ดูนางให้ดูแม่

4) ช้างตายทั้งตัว เอาใบบัวมาปิด

วิธีตอบ ให้นักเรียนเลือกคำตอบที่ถูกต้องที่สุดเพียงคำตอบเดียว โดยระบายทับตัวเลขที่ตรงกับตัวเลือก

ที่ต้องการลงในกระดาษคำตอบ เช่น ถ้านักเรียนคิดว่า ตัวเลือกที่ 1) เป็นคำตอบที่ถูกต้อง ให้ระบายทับ

ตัวเลขในกระดาษคำตอบ ดังนี้

|  |  |  |  |  |
| --- | --- | --- | --- | --- |
| ข้อ 0. | ● | ② | ③ | ④ |

**ตอนที่ 2** **แบบเลือกตอบเชิงซ้อน** ให้นักเรียนพิจารณาข้อความที่กำหนดว่าเป็นความจริง หรือไม่

แล้วให้ทำเครื่องหมาย × ในช่อง **จริง** หากคิดว่าข้อความที่กำหนดให้เป็นความจริง แต่

ถ้าคิดว่าข้อความที่กำหนดให้ไม่เป็นความจริงให้ทำเครื่องหมาย × ในช่อง **ไม่จริง** ใน

กระดาษคำตอบ ข้อสอบมีจำนวน 2 ข้อ คะแนนเต็มข้อละ 2 คะแนน

ถ้าตอบถูกทั้ง 4 ข้อย่อย ได้ 2 คะแนน ตอบถูก 2 – 3 ข้อย่อย ได้ 1 คะแนน ตอบถูก 1

ข้อย่อยหรือตอบไม่ถูกหรือไม่ตอบได้ 0 คะแนน รวม 4 คะแนน

ตัวอย่าง 00. อ่านข้อความแล้วตอบคำถามข้อ 00.

ซาลาแมนเดอร์ยักษ์จีน เป็นสัตว์ครึ่งบกครึ่งน้ำที่มีขนาดใหญ่ที่สุดในโลก

เป็นสัตว์สะเทินน้ำสะเทินบกตกไข่ครั้งละ 200 – 2,000 ฟอง ตัวอ่อนกินแพลงก์ตอนหรือสัตว์ที่มีชีวิตขนาดเล็กในน้ำเป็นอาหาร ปัจจุบันซาลาแมนเดอร์ยักษ์จีนอยู่ในสภาพใกล้จะสูญพันธุ์อย่างวิกฤต เนื่องจากสภาพแวดล้อมที่อยู่อาศัยถูกทำลายและถูกจับไป

ทำเป็นอาหารซึ่งเนื้อมีรสชาติอร่อยเหมือนเนื้อไก่ จึงมีการเพาะขยายพันธุ์มากขึ้นเพื่อนำไปทำเป็นอาหารและเพื่ออนุรักษ์ไว้

00.ให้นักเรียนพิจารณาข้อความที่กำหนดว่าเป็นความจริง หรือไม่แล้วให้ทำเครื่องหมาย × ในช่อง **จริง**

หากคิดว่าข้อความที่กำหนดให้เป็นความจริง แต่ถ้าคิดว่าข้อความที่กำหนดให้ไม่เป็นความจริงให้ทำ

เครื่องหมาย × ในช่อง **ไม่จริง**

|  |  |  |
| --- | --- | --- |
| ข้อความ | เป็นความจริงหรือไม่ | |
| 00.1 ซาลาแมนเดอร์มีรสชาติอร่อยเหมือนเนื้อไก่ | จริง | ไม่จริง |
| 00.2 ซาลาแมนเดอร์ยักษ์จีนเป็นสัตว์สะเทินน้ำสะเทินบก | จริง | ไม่จริง |
| 00.3 ซาลาแมนเดอร์กินแพลงก์ตอนหรือสัตว์มีชีวิตขนาดเล็ก | จริง | ไม่จริง |
| 00.4 ซาลาแมนเดอร์ยักษ์จีนเป็นสัตว์ครึ่งบกครึ่งน้ำที่มีขนาดใหญ่ ที่สุดในโลก | จริง | ไม่จริง |

วิธีตอบ ถ้านักเรียนพิจารณาข้อความที่กำหนดให้ ข้อความที่ 00.1 และ 00.4 ว่าเป็นข้อความที่

ไม่เป็นความจริง และข้อความข้อที่ 00.2 และ 00.3 เป็นความจริงแล้วทำเครื่องหมาย

**×** ในกระดาษคำตอบดังนี้

|  |  |  |
| --- | --- | --- |
| ข้อความ | เป็นความจริงหรือไม่ | |
| **00.**1 | จริง | ไม่จริง |
| 00.2 | จริง | ไม่จริง |
| **00.**3 | จริง | ไม่จริง |
| **00.4** | จริง | ไม่จริง |

**ตอนที่ 3** **แบบเขียนตอบแบบสั้น/ เติมคำตอบแบบปิด** จะมีคำถามให้นักเรียนเขียนคำตอบที่ถูกต้อง

ลงในกระดาษคำตอบจำนวน 2 ข้อ ตอบถูกข้อละ 1 คะแนน รวม 2 คะแนน

ตัวอย่าง 000. อ่านข้อความที่กำหนดแล้วตอบคำถามข้อ 000.

ใครเป็นคนกำหนดเครื่องหมายหัวใจอย่างที่เรา ๆ ใช้กันอยู่ กล่าวกันว่า

หัวใจเป็นที่กำเนิดและแหล่งพักพิงของความรักและความรู้สึกทั้งมวลดังนั้นเราจึงมัก

แทนความรู้สึกรักใคร่ เสน่หาด้วยรูปหัวใจ

000. ให้เขียนประโยคที่มีความหมายสอดคล้องกับข้อความนี้

คำตอบ.......................................................................................

วิธีตอบให้นักเรียนนำประเด็นสำคัญที่ได้จากการอ่านข้อความมาตอบ

เกณฑ์การให้คะแนน

**คะแนนเต็ม (1 คะแนน)** เมื่อคำตอบเขียนถึงการสรุปประเด็นสำคัญที่เหมาะสม สอดคล้อง และชัดเจนตามข้อความที่อ่าน

**แนวคำตอบ** - รูปหัวใจเป็นเครื่องหมายแทนความรู้สึกรัก หรือ

- การแสดงความรู้สึกรัก หรือความรู้สึกที่ดีมักใช้สัญลักษณ์รูปหัวใจ ฯลฯ

**ไม่ได้คะแนน (0 คะแนน)** เมื่อคำตอบเขียนถึงการสรุปประเด็นสำคัญที่ไม่เหมาะสมหรือ

ไม่สอดคล้องกับข้อความหรือไม่ตอบ

**แนวคำตอบ** - ขอใจเธอแลกเบอร์โทร

- หัวใจสะออน ฯลฯ

**ตอนที่ 4** **แบบเขียนตอบแบบอิสระ** จะมีคำถามให้นักเรียนเขียนคำตอบที่ถูกต้องลงในกระดาษคำตอบ

จำนวน 3 ข้อ ตอบถูกข้อละ 2 คะแนน รวม 6 คะแนน

ตัวอย่าง อ่านบทร้อยกรองที่กำหนดแล้วตอบคำถามข้อ 0000.

หนูเอ๋ยหนูน้อย ตัวยังจ้อยค่อยเรียนเพียรศึกษา

เมื่อยังเด็กหมั่นเขียนเรียนวิชา ..........................................

เริ่มฝึกฝนค้นคว้าไปในวันนี้ เพื่อชีวีเริงรื่นชื่นสดใส

แม้เหนื่อยยากคงต้องทนฝึกฝนไป เมื่อเติบใหญ่จะได้ดีมีสุขเอย

0000. ให้นักเรียนเติมคำกลอนลงในช่องว่าง ให้มีคำสัมผัสคล้องจองอย่างเหมาะสม สอดคล้อง

และมีความหมายตามบทร้อยกรองนี้

คำตอบ.......................................................................................

วิธีตอบให้นักเรียนเขียนคำกลอนให้มีคำสัมผัสคล้องจองอย่างเหมาะสม สอดคล้องและมีความหมาย

ตามบทร้อยกรองนี้

เกณฑ์การให้คะแนน

**คะแนนเต็ม (2 คะแนน)** เมื่อคำตอบเขียนถึงคำกลอนที่มีคำสัมผัสคล้องจองอย่างเหมาะสม สอดคล้อง และมีความหมายตามข้อความ

**แนวคำตอบ** - ในภายหน้าจะได้ดีมีสุขใจ หรือ

- ไปภายหน้าจะไร้ทุกข์สุขกายใจ ฯลฯ

**คะแนนบางส่วน ( 1 คะแนน)** เมื่อคำตอบเขียนถึงคำกลอนที่มีคำสัมผัสคล้องจอง มีความหมาย

แต่ใช้คำไม่เหมาะสม ไม่สอดคล้องตามข้อความ

**แนวคำตอบ** - ในภายหน้าจะประสบพบแต่สุข หรือ

- ไปภายหน้าจะไร้ทุกข์มีสุขทุกวัน ฯลฯ

**ไม่ได้คะแนน (0 คะแนน)** เมื่อคำตอบเขียนถึงคำกลอนที่ไม่มีคำสัมผัสคล้องจองหรือไม่มีความหมาย

หรือไม่สอดคล้องกับข้อความหรือไม่ตอบ

**แนวคำตอบ** - ต่อไปจะสบายทั้งครอบครัว

- เรียนเรียนเล่นเล่นเป็นธรรมชาติของเด็กฯลฯ

**ห้ามทำข้อสอบจนกว่ากรรมการคุมสอบจะอนุญาต**